
[bookmark: _Ref100581684]Rok podnošenja prijave je od 28. kolovoza 2026. do 28. rujna 2026. godine

[bookmark: _Toc238726168]1. OSNOVNE INFORMACIJE O JAVNOM POZIVU
[bookmark: _Toc238726169]1.1. KRATKI OPIS 
Javnim pozivom sredstva se dodjeljuju Jedinicama lokalnih samouprava (u daljnjem tekstu: JLS) za projekte zelene infrastrukture definirane Programom ublažavanja, prilagodbe klimatskim promjenama i zaštite ozonskog sloja te Akcijskim planom održivog energetskog razvoja i prilagodbe klimatskim promjenama (u daljnjem tekstu: SECAP).
Ovaj Javni poziv objavljuje se temeljem Programa ublažavanja klimatskih promjena, prilagodbe klimatskim promjenama i zaštite ozonskog sloja na području Zadarske županije koji je donesen na 12. sjednici Županijske skupštine, održanoj dana 30. ožujka 2023. godine, a objavljen je u „Službenom glasniku Zadarske županije“ broj 05/23 od 5. travnja 2023. godine. MJERA Pr-UR-02 Provedba koncepta zelene infrastrukture.
[bookmark: _Toc238726170]1.2. CILJ JAVNOG POZIVA
Ovim Javnim pozivom Zadarska županija financira projekte JLS na području Županije za provedbu mjera prilagodbe klimatskim promjenama u svrhu jačanja otpornosti urbanih sredina.
[bookmark: _Toc238726171]2. FINANCIRANJE ZADARSKE ŽUPANIJE
[bookmark: _Toc238726172]2.1. UKUPNA FINANCIJSKA SREDSTVA ZA DODJELU
[bookmark: _Hlk212637909]Financijska sredstva za financiranje projekata JLS osigurana su u Proračunu Zadarske županije za 2026. godinu i projekcijama za 2027. i 2028. godinu, Tekući projekt: T3605-01 Projekt ozelenjivanja javnih površina, pozicija C21 Projekt ozelenjivanja JLS. 
Ukupno raspoloživa sredstva po ovom Javnom pozivu iznose 200.000,00 EUR-a.
[bookmark: _Toc238726173]2. 2. PRIHVATLJIVI IZNOS FINANCIRANJA
Najmanji iznos traženih sredstava za financiranje projekta je 10.000,00 EUR-a, a najveći 30.000,00 EUR-a. 
Prijavitelj može od Zadarske županije zatražiti do 100% iznosa za financiranje projekta. 
Također, prijavitelj može prijaviti projekt koji će se u određenom postotku ukupnog iznosa sufinancirati iz vlastitog ili drugog izvora pri čemu je u obvezi isto dokazati. U navedenom slučaju, prijavitelj je dužan izvor i iznos sufinanciranja prikazati u Opisnom obrascu projekta (Obrazac 1) i Obrascu proračuna projekta (Obrazac 2). 
Razmatrati će se samo prijave koje su pravodobno prijavljene te koje zadovoljavaju propisane uvjete Javnog poziva.
[bookmark: _Toc238726174]3. FORMALNI UVJETI JAVNOG POZIVA
[bookmark: _Toc238726175]3.1. UVJETI JAVNOG POZIVA
Prijavitelji se mogu javiti za financiranje troškova koji se planiraju realizirati u razdoblju od objave Javnog poziva do 30. travnja 2027. godine.
Uvjeti za prijavu troškova su: 
· [bookmark: _Hlk212638046]Predmet dodjele potpore mora se obavljati na području Zadarske županije,
· JLS mora biti na području Zadarske županije,
· Jedan prijavitelj može prijaviti i ugovoriti jedan projekt u okviru ovog Javnog poziva
· Kod predanog nepotpunog Zahtjeva Zadarska županija šalje zahtjev za nadopunu dokumentacije koju je JLS dužna dostaviti u roku od 5 dana od dana primitka zahtjeva za nadopunu. 
[bookmark: _Toc238726176]3.2. UVJETI PRIHVATLJIVOSTI PRIJAVITELJA
[bookmark: _Hlk212637999]Pravo prijave imaju JLS sa sjedištem na području Zadarske županije koje:
· ispunjavaju uvjete propisane Javnim pozivom,
· nemaju nepodmirenih obveza prema Zadarskoj županiji,
· nemaju nepodmirenih obveza javnih davanja prema potvrdi Porezne uprave,
· imaju izrađen i usvojen SECAP ili  izrađenu i usvojenu Strategiju zelene urbane obnove.
[bookmark: _Toc238726177]3.3. PRIHVATLJIVI TROŠKOVI
JLS se mogu javiti za financiranje troškova koji se planiraju realizirati u razdoblju od objave Javnog poziva do 30. travnja 2027. godine.
Prihvatljivi troškovi obuhvaćaju investicije u jačanje otpornosti urbanih područja JLS na
antropogene pritiske uvjetovane klimatskim promjenama:
· formiranje novih zelenih površina unutar urbanih prostora namijenjenih privremenom ili trajnom zadržavanju oborinskih voda, 
· u svrhu povećanja površina pod krošnjama u urbanim i periurbanim područjima sadnja pojedinačnih i grupa stabala, drvoreda i urbanih šuma, spajanje postojećih zelenih površina šetnicama, kao i osiguranje sadnog materijala, 
· izgradnja sigurnih točaka („skloništa od toplinskih valova”) u slučaju ekstremnih meteoroloških uvjeta (vrućina) na javnim površinama, 
· postavljanje ili uređenje (ozelenjivanje) postojećih nadstrešnica koje pružaju zaštitu od sunca na stajalištima javnog gradskog i prigradskog prijevoza putnika, 
· povećanje površina pod krošnjama ozelenjivanjem javnih parkirališta, parkova i mjesta javnih okupljanja, 
· ozelenjivanje prostora dvorišta škola i dječjih vrtića, domova i sl.,
· izgradnja i ozelenjivanje mreža za pješačenje u gradovima i turističkim mjestima,
· izgradnja javnih slavina sa zdravstveno ispravnom pitkom vodom na točkama javnih i masovnih okupljanja, područjima rekreacije i sportskih aktivnosti, plažama i sl., 
· izgradnja, proširenje ili uređenje postojeće biciklističke infrastrukture uz sadnju drvoreda, zbog zasjene uz biciklističke staze,
· sadnja drvoreda i grmlja uz postojeće prometnice i biciklističke staze, osobito na pojasu između prometnice i pješačke/biciklističke staze, 
· održivi sustavi za sakupljanje kišnice za navodnjavanje i/ili spremnici za sakupljanje kišnice te sustavi navodnjavanja zelenih površina, 
· urbani i društveni vrtovi. 
[bookmark: _Toc238726178]3.4. NEPRIHVATLJIVI TROŠKOVI
· operativni troškovi i troškovi održavanja
· projekti energetske učinkovitosti i obnovljivih izvora energije
· betonski i građevinski radovi te zemljani radovi na kolnim i pješačkim površinama (projekti u kojima betoniranje, asfaltiranje ili popločavanje površina čini prevladavajući dio aktivnosti nisu prihvatljivi. Eventualni manji prateći radovi (npr. rubnjaci ili nosači opreme) prihvatljivi su isključivo kao pratnja zelene infrastrukture i moraju biti manjeg opsega u odnosu na nju).
[bookmark: _Toc238726179]4. PRIJAVNA DOKUMENTACIJA
Prijava mora sadržavati sljedeće dokumente:
· Obrazac opisa projekta (Obrazac 1) 
· Obrazac proračuna projekta (Obrazac 2) s informativnom/im ponudom/ama za planirane radove, opremu i usluge,
· Izvod iz SECAP-a ili Strategije zelene urbane obnove koji potvrđuje usklađenost prijavljenog projekta,
· Potvrdu Porezne uprave o podmirenju obveza javnih davanja prijavitelja, ne stariju od 30 dana od dana podnošenja prijave, 
· Izjavu da nema nepodmirenih obveza prema proračunu Zadarske županije (Obrazac 3),
· Izjavu o nepostojanju dvostrukog financiranja (Obrazac 4),
· Izjavu prijavitelja o PDV-u (Obrazac 5),
· Zemljišno knjižne izvatke iz kojih je vidljivo vlasništvo JLS, RH ili javnih ustanova čiji je osnivač JLS i/ili RH za lokacije na kojima će se provoditi radovi,
· Projektnu i drugu dokumentaciju (npr. program gospodarenja zelenim površinama / plan upravljanja zelenom infrastrukturom / plan uređenja zelenih površina / program sadnje i održavanja drveća JLS-a odnosno komunalnog poduzeća osnovanog od strane te JLS).
[bookmark: _Toc238726180]5. POSTUPAK PRIJAVE
[bookmark: _Toc238726181]5.1. ROK ZA PODNOŠENJE PRIJAVE
Rok za dostavu prijave na ovaj Javni poziv počinje danom objave ovog poziva, a završava 28. rujna 2026. godine u 23:59 sati.
5.2. NAČIN I MJESTO PODNOŠENJA PRIJAVE
[bookmark: _Hlk212638149]Prijava na Javni poziv vrši se isključivo putem SOM sustava https://som-natjecaj.eu/.

Način prijave i registracije u SOM sustavu nalazi se u dokumentu Upute za korisnike SOM sustava koji je dostupan na web stranici Zadarske Županije www.zadarska-zupanija.hr (Natječaji, Aktivni natječaji).

6. PROCJENA PRIJAVA I DONOŠENJE ODLUKE
Upravni odjel za poljoprivredu, ribarstvo i vodno gospodarstvo Zadarske županije će najkasnije u roku 5 radnih dana od isteka roka za podnošenje prijava provesti postupak provjere potpunosti i pravovremenosti prijava te prijave koje ispunjavaju formalne uvjete bez odlaganja dostaviti Povjerenstvu za ocjenjivanje.
Povjerenstvo za ocjenjivanje odlukom osniva i imenuje župan na prijedlog Upravnog odjela za poljoprivredu, ribarstvo i vodno gospodarstvo.
Povjerenstvo za ocjenjivanje će nakon razmatranja i ocjena prijava koje ispunjavaju formalne uvjete najkasnije u daljnjem roku od 5 radnih dana izraditi prijedlog odluke o financiranju za projekte te ga dostaviti županu na nadležno odlučivanje. Odluku o odabiru korisnika i dodjeli sredstava donosi župan.
[bookmark: _Hlk211931556]Ukoliko iznos traženih sredstava JLS bude prelazio iznos sredstava osiguranih u proračunu, izvršit će se postotno smanjenje.
[bookmark: _Toc238726182]7. OBJAVA REZULTATA
Odluka župana s podacima o JLS kojima je odobreno financiranje i iznosima financiranja objavit će se na mrežnoj stranici Zadarske županije www.zadarska-zupanija.hr čime će se svi prijavitelji smatrati obaviješteni o rezultatima Javnog poziva.
[bookmark: _Toc238726183]8. PODNOŠENJE PRIGOVORA
Prijavitelji koji nisu zadovoljni odlukom mogu podnijeti prigovor isključivo na proceduralne povrede u roku od 8 radnih dana od objave rezultata. Odluku po prigovoru donosi župan. Prigovor ne odgađa izvršenje odluke i daljnju provedbu natječajnog postupka.
[bookmark: _Toc238726184]9. UGOVARANJE PROVEDBE PROJEKATA
S odabranim korisnicima potpore Zadarska županija sklapa Ugovor o financiranju kojim se uređuju prava i obveze strana. Ugovor se sklapa u roku 5 dana od dostave ovjerene bjanko zadužnice do najvećeg iznosa koji premašuje visinu vrijednosti odobrenih sredstava koju je JLS dužan dostaviti u roku od 5 dana od donošenja Odluke župana o financiranju koja će se objavit na mrežnoj stranici Zadarske županije. Ugovorom se definiraju predmet, iznos sredstava, rokovi, način isplate i izvještavanja.
[bookmark: _Toc238726185]10. PRAĆENJE PROVEDBE PROJEKATA
Korisnici potpore su dužni provoditi projekt sukladno ugovoru i dostaviti dokaze o utrošku sredstava.
Korisnik potpore mora Zadarskoj županiji dostaviti Izvještaj o potrošnji proračunskih sredstava za financirani projekt (dalje u tekstu: Izvještaj) kojim će opravdati točno one aktivnosti/stavke za koje su mu odobrena sredstva sukladno Ugovoru o dodjeli financijskih sredstava potpore (račune i dokaze o plaćanju za usluge/opremu/radove za prijavljene aktivnosti u iznosu sredstava iz ugovora). Ukoliko se ne opravdaju aktivnosti/stavke za koje su dobivena financijska sredstva, korisnik potpore je dužan ista vratiti u proračun Zadarske županije. Također, u tom slučaju, korisnik potpore ne može dobiti financijska sredstva iz Županijskog proračuna za financiranje svojih programa ili projekata dok ne izvrši zatraženi povrat sredstava.
Davatelj ima pravo provesti kontrolu namjenskog utroška dodijeljenih sredstava kod Korisnika potpore provedbom kontrole na licu mjesta ili na drugi odgovarajući način. 
Zadarska županija će od korisnika potpore, zahtjevom u pisanom obliku tražiti povrat sredstava za provedbu odobrenog projekta u slučaju kada utvrdi da korisnik potpore:
· nije realizirao projekt utvrđen proračunom i ugovorom,
· nije utrošio sva odobrena sredstva,
· sredstva nije namjenski koristio,
· iz neopravdanih razloga nije podnio izvještaj u propisanom roku.
Korisnik potpore od kojeg je zatražen povrat sredstava, ne može dobiti financijska sredstva iz Županijskog proračuna za financiranje svojih programa ili projekata dok ne izvrši zatraženi povrat sredstava.
[bookmark: _Toc238726186]11. DODATNE INFORMACIJE
Sve informacije vezane uz Javni poziv mogu se dobiti u Upravnom odjelu za poljoprivredu, ribarstvo i vodno gospodarstvo putem elektronske pošte: poljoprivreda@zadarska-zupanija.hr.

Za tehnička pitanja povezana s funkcioniranjem SOM sustava i radom u aplikaciji prijavitelji se mogu obratiti korisničkoj podršci na adresu podrska@som-system.com.

